text: Les trois serours Cléomadès 
   Pensoient nuit et jour adès 
   Conment plus honnorer povoient 
   Clarmondine, cui tant amoient 
   Que plus n'el povoient amer ; 
   Car en li n'avoit point d'amer. 
   Sens, humilités et, raison 
   Ert adès en li en saison, 
   Et apensement et avis 
   Monteplioit en li tous dis, 
   De jour en jour, de plus en plus, 
   Plus que dire ne saroit nus. 
   Li biens de li et la biauté 
   Et la grant debonaireté 
   Qui en son cuer estoit manans 
   Li fist faire mains cuers amans ; 
   Car cil qui miex la connoissoient 
   C'estoient cil qui miex l'amoient.
  